laion/Wikipedia-Exotic huggingface dataset:
გელა ლონდარიძე

გელა ლონდარიძე (დ. 19 ივლისი, 1962, ასპინძა) — ქართველი ეკონომისტი, თანამდებობის პირი, პოლიტიკოსი. 1986 წელს დაამთავრა საქართველოს სასოფლო-სამეურნეო ინსტიტუტი სპეციალობით სოფლის-მეურნეობის ეკონომიკა-ორგანიზაცია. 2008-2012 წლებში იყო საქართველოს მე-7 მოწვევის პარლამენტის წევრი (ასპინძის მაჟორიტარი), საარჩევნო ბლოკი: „ერთიანი ნაციონალური მოძრაობა — გამარჯვებული საქართველოსთვის“. გელა ლონდარიძე — საქართველოს ბიოგრაფიული ლექსიკონი გელა ლონდარიძე — საქართველოს პარლამენტის ოფიციალური საიტი (მოძველებული / არქივი / ახალი არქივი)
ბუხარის ოლქი

ბუხარის ოლქი (ვილაეთი) (უზბეკ. Buxoro viloyati) — უზბეკეთის რესპუბლიკის ადმინისტრაციული ერთეული. ადმინისტრაციული ცენტრი — ქალაქი ბუხარა. შეიქმნა 1938 წლის 15 იანვარს. მდებარეობს რესპუბლიკის სამხრეთ ნაწილში. ფართობი 39.4 ათასი კმ². ზედაპირი ვაკეა. მდებარეობს ზარაფშანის ქვემო დინებასა და ყიზილყუმის უდაბნოს სამხრეთ ნაწილში. ტერიტორიის დიდი ნაწილი უდაბნო საძოვრებს უჭირავს. არის სარწყავი მიწათმოქმედება. სათესია მიწის ფონდის დაახლოებით 2%. მეურნეობის მთავარი დარგებია მებამბეობა, ყარაქოლის ცხვრის ჯიშის მოშენება, მეაბრეშუმეობა, ბამბასაწმენდი, აბრეშუმის სახვევი, კარაქ-ცხიმის, ღვინის, ხორცის მრეწველობა, სამშენებლო მსალათა წარმოება და სხვა. განვითარებულია ბუნებრივი აირის მოპოვება (უდიდესი საბადო — ღაზლი), ნავთობის, ქიმიური, ენერგეტიკული და ოქროსმოპოვებითი მრეწველობა. ქართული საბჭოთა ენციკლოპედია, ტ. 2, თბ., 1977. — გვ. 595.
ზაზა მადურაშვილი

ზაზა მადურაშვილი (დ. 16 მაისი, 1970, სოფ. ჩაბანო, თიანეთის რაიონი) — ქართველი ეკონომისტი, პოლიტიკოსი. 1996 წელს დაამთავრა ივანე ჯავახიშვილის სახელობის თბილისის სახელმწიფო უნივერსიტეტის ეკონომიკის ფაკულტეტი სპეციალობით-ვაჭრობისა და საზ. კვების ეკონომიკა და მართვა. 2008-2012 წლებში იყო საქართველოს მე-7 მოწვევის პარლამენტის წევრი (თიანეთის მაჟორიტარი), საარჩევნო ბლოკი: „ერთიანი ნაციონალური მოძრაობა — გამარჯვებული საქართველოსთვის“. ზაზა მადურაშვილი — საქართველოს ბიოგრაფიული ლექსიკონი ზაზა მადურაშვილი — საქართველოს პარლამენტის ოფიციალური საიტი (მოძველებული / არქივი / ახალი არქივი)
კაშკადარიის ოლქი

კაშკადარიის ოლქი (ვილაეთი) (უზბეკ. Qashqadaryo viloyati) — უზბეკეთის რესპუბლიკის ადმინისტრაციული ერთეული. ადმინისტრაციული ცენტრი — ქალაქი ყარში. შეიქმნა 1964 წლის 7 თებერვალს. მდებარეობს რესპუბლიკის ცენტრალურ-აღმოსავლეთ ნაწილში, მდინარე კაშკადარიის აუზში და პამირ-ალაის მთათა სისტემის დასავლეთ კიდეზე. ფართობი 28.4 ათასი კმ². ზედაპირის უმეტესი ნაწილი მთისწინა ვაკეა. მთავარი მდინარეა კაშკადარია. განვითარებულია საშენ მასალათა, მსუბუქი, კვების და აირის მრეწველობა. მეურნეობაში წამყვანია მებამბეობა და ყარაკულის დამზადება. კაშკადარიის ოლქის სარწყავი მიწათმოქმედების (უმთავრესად ბამბა), ურწყავი მარცვეულის მეურნეობის (ხორბალი, ქერი) და სასაძოვრე მეცხოველეობის (უმთავრესად მეყარაკულეობა) რაიონია. განვითარებულია მებაღეობა და მევენახეობა. მისდევენ მეაბრეშუმეობას. ოლქი დაჯილდოებულია ლენინის ორდენით (1967). ქართული საბჭოთა ენციკლოპედია, ტ. 5, თბ., 1980. — გვ. 443.
ნავოის ოლქი

ნავოის ოლქი (ვილაეთი) (უზბეკ. Navoiy viloyati) — უზბეკეთის რესპუბლიკის ადმინისტრაციული ერთეული. ადმინისტრაციული ცენტრი — ქალაქი ნავოი. შეიქმნა 1982 წლის 20 აპრილს ბუხარისა და ნაწილობრივ სამარყანდის ოლქების ხარჯზე. მდებარეობს რესპუბლიკის ცენტრალურ ნაწილში, მდინარე ზარაფშანის ქვემოთში. ფართობი 110.99 ათასი კმ². ზედაპირი ვაკეა. ჰავა მკვეთრად კონტინენტურია. მთავარი მდინარეა ზარაფშანი. აგებულია ამუ-ბუხარის არხი, ქუიუმაზარისა და თუდაქოლის წყალსაცავები. სარწყავ რაიონებში მდელოს და ალუვიური ნიადაგებია, უდაბნოში — ღია რუხი, ქვიშანი. ოლქის მრეწველობა ემყარება ნედლი ბამბის, აგრეთვე სხვა სასოფლო-სამეურნეო რესურსების და სასარგებლო წიაღისეულის (ბუნებრივი აირი, ძვირფასი ლითონები, საშენი მასალა) დამუშავებას. 1963 წელს ამუშავდა ნავოის სრესი. სოფლის მეურნეობის მთავარი დარგებია მებამბეობა, მეაბრეშუმეობა და მეყარაკულეობა. აშენებენ მსხვილ რქოსან საქონელს, ფრინველს და სხვა. მაშრაპოვი რ., ქართული საბჭოთა ენციკლოპედია, ტ. 7, თბ., 1984. — გვ. 294.
ნამანგანის ოლქი

ნამანგანის ოლქი (ვილაეთი) (უზბეკ. Namangan viloyati) — უზბეკეთის რესპუბლიკის ადმინისტრაციული ერთეული. ადმინისტრაციული ცენტრი — ქალაქი ნამანგანი. შეიქმნა 1967 წლის 18 დეკემბერს (ადრე არსებობდა 1941 წლის 6 მარტიდან — 1960 წლის 25 იანვარმდე). მდებარეობს რესპუბლიკის აღმოსავლეთ ნაწილში და უკავია ფერღანის ველის ჩრდილოეთი ნაწილი, უმთავრესად სირდარიის მარჯვენა ნაპირეთი. ფართობი 7.9 ათასი კმ². ოლქის უმეტესი ნაწილი 400-750 მეტრის სიმაღლის ვაკეა, რომელიც დასერილია მდინარეთა ხეობებით. უდიდესი მდინარეა სირდარია. გავრცელებულია რუხი ნიადაგები. ოლქში განვითარებულია მებამბეობა, მებაღეობა, მევენახეობა, მეაბრეშუმეობა, მებოსტნეობა, მებაღჩეობა, მეცხოველეობა, მსუბუქი და კვების მრეწველობის დარგები. იღებენ ოქროს, თაბაშირს, კირს, გრანიტს, ქვიშასა და ხრეშს. გაყვანილია საირიგაციო არხები, აგებულია წყალსაცავები. ნამანგანი ავიახაზით უკავშირდება აზიის ქალაქებს. ოლქი დაჯილდოებულია ლენინის ორდენით (1973). ქართული საბჭოთა ენციკლოპედია, ტ. 7, თბ., 1984. — გვ. 305-306.
რატი მაისურაძე

რატი მაისურაძე (დ. 15 აგვისტო, 1978, თბილისი) — ქართველი ისტორიკოსი, პოლიტიკოსი. 1994 წელს დაამთავრა თბილისის სულხან-საბა ორბელიანის სახელობის პედაგოგიური უნივერსიტეტი. 2008-2012 წლებში იყო საქართველოს მე-7 მოწვევის პარლამენტის წევრი პარტიული სიით, საარჩევნო ბლოკი: „გიორგი თარგამაძე — ქრისტიან-დემოკრატები“. რატი მაისურაძე — საქართველოს ბიოგრაფიული ლექსიკონი რატი მაისურაძე — საქართველოს პარლამენტის ოფიციალური საიტი (მოძველებული / არქივი / ახალი არქივი)
გახარიები

გახარიები — ქართული გვარი. გვარი გავრცელებულია სამეგრელოში. საქართველოში ცხოვრობს 1200 გახარია. ქართული გვარების ისტორია იუსტიციის სახლის მონაცემები დაარქივებული 2021-07-29 საიტზე Wayback Machine. ↑ საინტერესო სტატისტიკა[მკვდარი ბმული] — სახელმწიფო სერვისების განვითარების სააგენტო
ვახტანგ მარტოლეკი

ვახტანგ მარტოლეკი (დ. 8 მარტი, 1971, მცხეთა) — ქართველი თანამდებობის პირი, პოლიტიკოსი, სპორტსმენი. 1993 წელს დაამთავრა ივანე ჯავახიშვილის სახელობის თბილისის სახელმწიფო უნივერსიტეტის ეკონომიკის ფაკულტეტი ფინანსისტ-ეკონომისტის სპეციალობით. 2008-2012 წლებში იყო საქართველოს მე-7 მოწვევის პარლამენტის წევრი (მცხეთის მაჟორიტარი), საარჩევნო ბლოკი: „ერთიანი ნაციონალური მოძრაობა — გამარჯვებული საქართველოსთვის“. ვახტანგ მარტოლეკი — საქართველოს ბიოგრაფიული ლექსიკონი ვახტანგ მარტოლეკი — საქართველოს პარლამენტის ოფიციალური საიტი (მოძველებული / არქივი / ახალი არქივი)
ხათუნა ოჩიაური

ხათუნა ოჩიაური (დ. 9 ივნისი, 1959, თბილისი) — ქართველი თანამდებობის პირი, პოლიტიკოსი, არქიტექტორი. დაამთავრა თბილისის სახელმწიფო სამხატვრო აკადემია. 2008-2012 წლებში იყო საქართველოს მე-7 მოწვევის პარლამენტის წევრი პარტიული სიით, საარჩევნო ბლოკი: „ერთიანი ნაციონალური მოძრაობა — გამარჯვებული საქართველოსთვის“. ხათუნა ოჩიაური — საქართველოს ბიოგრაფიული ლექსიკონი ხათუნა ოჩიაური — საქართველოს პარლამენტის ოფიციალური საიტი (მოძველებული / არქივი / ახალი არქივი) ↑ ხათუნა ოჩიაური — ქონებრივი მონაცემების დეკლარაცია. დაარქივებულია ორიგინალიდან — 2020-11-10. ციტირების თარიღი: 2020-11-10.
დავით მახნიაშვილი

დავით მახნიაშვილი (დ. 8 მარტი, 1973, სოფ. წალასყური, გარდაბნის რაიონი) — ქართველი ვეტერინარი, თანამდებობის პირი, იურისტი, პოლიტიკოსი. 1988 წელს დაამთავრა საქართველოს ზოოტექნიკურ-სავეტერინარო სასწავლო-კვლევითი ინსტიტუტის ვეტერინარული მედიცინის დაკულტეტი, აგრეთვე ივანე ჯავახიშვილის სახელობის თბილისის სახელმწიფო უნივერსიტეტის სამართალმცოდნეობის ფაკულტეტი. 2008-2012 წლებში იყო საქართველოს მე-7 მოწვევის პარლამენტის წევრი (გარდაბნის მაჟორიტარი), საარჩევნო ბლოკი: „ერთიანი ნაციონალური მოძრაობა — გამარჯვებული საქართველოსთვის“. დავით მახნიაშვილი — საქართველოს ბიოგრაფიული ლექსიკონი დავით მახნიაშვილი — საქართველოს პარლამენტის ოფიციალური საიტი (მოძველებული / არქივი / ახალი არქივი)
გიორგი მელაძე

გიორგი მელაძე (დ. 1 იანვარი, 1972, თბილისი) — ქართველი თანამდებობის პირი, იურისტი, პოლიტიკოსი, ქიმიკოსი. 1994 წელს დაამთავრა ივანე ჯავახიშვილის სახელობის თბილისის სახელმწიფო უნივერსიტეტი, სპეციალობით მაღალმოლეკულურ ნაერთთა ქიმია, აგრეთვე თბილისის დამოუკიდებელი უნივერსიტეტი „აჭარა“, სპეციალობით სამართალმცოდნეობა. 2008-2012 წლებში იყო საქართველოს მე-7 მოწვევის პარლამენტის წევრი პარტიული სიით, საარჩევნო ბლოკი: „ერთიანი ნაციონალური მოძრაობა — გამარჯვებული საქართველოსთვის“. 2012-2016 წლებში — საქართველოს მე-8 მოწვევის პარლამენტის წევრი პარტიული სიით, საარჩევნო ბლოკი: „ერთიანი ნაციონალური მოძრაობა — „მეტი სარგებელი ხალხს“. გიორგი მელაძე — საქართველოს ბიოგრაფიული ლექსიკონი გიორგი მელაძე — საქართველოს პარლამენტის ოფიციალური საიტი (მოძველებული / არქივი / ახალი არქივი)
ძიძიგური

საკუთარი სახელი ძიძიგური შეიძლება აღნიშნავდეს ერთ-ერთ შემდეგ პიროვნებათაგანს: აკაკი ძიძიგური — ჟურნალისტი, სახელმწიფო მოხელე, პოლიტიკოსი არჩილ ძიძიგური — მეცნიერი სამთო მექანიკის დარგში ვარლამ ძიძიგური — პედაგოგი, საზოგადო მოღვაწე ზვიად ძიძიგური — პოლიტიკოსი მედეა ძიძიგური — მომღერალი შოთა ძიძიგური — ენათმეცნიერი
ვიქტორია არლენი

ვიქტორია არლენი (დ. 26 სექტემბერი, 1994) — ამერიკელი ტელეწამყვანი, ცნობილი როგორც მსახიობი, მოდელი და ყოფილი პარაოლიმპიელი მოცურავე. არლენს, თერთმეტი წლის ასაკში აღმოაჩნდა ორი იშვიათი დაავადება: განივი მიელიტი და მწვავე გაფანტული ენცეფალომიელიტი. მან სრულად დაკარგა სხეულის გრძნობა წელს ქვემოთ, ასევე დაუქვეითდა ლაპარაკის, ჭამისა და გადაადგილების უნარი. ექიმები ვერ იძლეოდნენ მისი გამოჯანმრთელების იმედებს. ვიქტორიას ესმოდა ყველაფერი, რაც მის გარშემო ხდებოდა, მაგრამ არ შეეძლო მოეხდინა რეაგირება. 2010 წელს ოთხი წლის შემდეგ, არლენს მოუწია თავიდან დაეწყო ლაპარაკის, ჭამისა და მოძრაობის სწავლა. 2012 წლის ივნისში, აშშ-ში გამართულ შეჯიბრში მოახერხა რეკორდის მოხსნა, შეძლო 2012 წლის ზაფხულის პარაოლიმპიადაზე გასვლა აშშ-ის სახელით. ლონდონში მოიპოვა ოთხი მედალი — ერთი ოქროსი და სამი ვერცხლის. 2017 წლის 6 სექტემბერს, არლენმა დაანონსა, რომ მიიღებდა მონაწილეობას გადაცემაში „ცეკვა ვარსკვლავებთან ერთად“. მისი მეწყვილე იყო პროფესიონალი მოცეკვავე ვალენტინ ჩმერკოვსკი. წყვილმა მოახერხა ნახევარ-ფინალში გასვლა და დაიკავა მე-5 ადგილი. 2020 წელს ის გახდა გადაცემა „American Ninja Warrior Junior“-ის წამყვანი, შეცვალა ლორი ერნანდესი. ↑ Paralympian Gold Medalist Victoria Arlen Joins ESPN as Features Reporter - ESPN MediaZone en-US. დაარქივებულია ორიგინალიდან — 2017-08-29. ციტირების თარიღი: 2017-08-29. ↑ Victoria Arlen en-US. ციტირების თარიღი: 2017-08-29. ↑ 3.0 3.1 Arlen, Victoria; Roenigk, Alyssa. „One small step -- My 10-year journey from a wheelchair to walking“. ESPN.com. ციტირების თარიღი: 19 სექტემბერი, 2017. შეამოწმეთ თარიღის პარამეტრი |accessdate=-ში (დახმარება)CS1-ის მხარდაჭერა: მრავალი სახელი: ავტორების სია (link) ↑ Meet the woman who was 'locked in' her own body for 4 years. TODAY.com (April 25, 2018). ციტირების თარიღი: 28 აპრილი, 2018. ↑ Victoria Arlen. PureHockey. დაარქივებულია ორიგინალიდან — 2012-07-11. ციტირების თარიღი: 1 სექტემბერი, 2012. ↑ 'Dancing With the Stars' season 25 celebrity cast: Frankie Muniz, Barbara Corcoran, Nick Lachey and more. ABC News (2017-09-06). ციტირების თარიღი: 6 სექტემბერი, 2017. ↑ 'American Ninja Warrior Junior' Taps Victoria Arlen as Co-Host for Season 2 (Exclusive) en. ციტირების თარიღი: 2020-06-25.
ელენე ჯავახაძე

ელენე ჯავახაძე (დ. 19 ივნისი, 1973, ქუთაისი) — ქართველი თანამდებობის პირი, პოლიტიკოსი, ექიმი დაამთავრა თბილისის სახელმწიფო სამედიცინო უნივერსიტეტი, ექიმ პროფილაქტიკოსის სპეციალობით. 2008-2012 წლებში იყო საქართველოს მე-7 მოწვევის პარლამენტის წევრი, საარჩევნო ბლოკი: „ერთიანი ნაციონალური მოძრაობა — გამარჯვებული საქართველოსთვის“. ელენე ჯავახაძე — საქართველოს პარლამენტის ოფიციალური საიტი (მოძველებული / არქივი / ახალი არქივი) ელენე ჯავახაძე — საქართველოს ბიოგრაფიული ლექსიკონი ↑ ელენე ჯავახაძე. თანამდებობის პირის ქონებრივი მდგომარეობის დეკლარაცია. declaration.gov.ge (2011-04-14). დაარქივებულია ორიგინალიდან — 2020-09-21. ციტირების თარიღი: 10 ნოემბერი, 2020.
აკაკი მინაშვილი

აკაკი მინაშვილი (დ. 24 სექტემბერი, 1980, თბილისი) — ქართველი იურისტი, პოლიტიკოსი. საქართველოს სამი მოწვევის (2008, 2012, 2020) პარლამენტის წევრი. 2003 წელს დაამთავრა ივანე ჯავახიშვილის სახელობის თბილისის სახელმწიფო უნივერსიტეტის იურიდიული ფაკულტეტი და ცენტრალურ ევროპის უნივერსიტეტი სპეციალობით ადამიანის უფლებების სამართალი. 1999-2000 წლებში მუშაობდა სტუდენტური თვითმმართველობის ასოციაციაში. 2001-2003 წლებში არასამთავრობო ორგანიზაცია „თავისუფლების ინსტიტუტის“ იურისტი. 2004–2006 წლებში „თავისუფლების ინსტიტუტის“ აღმასრულებელი დირექტორი. 2005–2007 წლებში იყო თბილისის სახელმწიფო უნივერსიტეტის მიწვეული ლექტორი მედია სამართალში. 2007–2008 წლებში საქართველოს ეროვნული უშიშროების საბჭოს აპარატის თავდაცვისა და მართლწესრიგის საკითხთა დეპარტამენტის დირექტორი. 2008-2012 წლებში იყო საქართველოს მე-7 მოწვევის პარლამენტის წევრი პარტიული სიით, საარჩევნო ბლოკი: „ერთიანი ნაციონალური მოძრაობა — გამარჯვებული საქართველოსთვის“. 2012-2016 წლებში — საქართველოს მე-8 მოწვევის პარლამენტის წევრი პარტიული სიით, საარჩევნო ბლოკი: „ერთიანი ნაციონალური მოძრაობა — „მეტი სარგებელი ხალხს“. 2020 წლიდან არის საქართველოს მე-10 მოწვევის პარლამენტის წევრი პარტიული სიით, საარჩევნო ბლოკი: „ერთიანი ნაციონალური მოძრაობა — გაერთიანებული ოპოზიცია „ძალა ერთობაშია“. აკაკი მინაშვილი — საქართველოს ბიოგრაფიული ლექსიკონი აკაკი მინაშვილი — საქართველოს პარლამენტის ოფიციალური საიტი (მოძველებული / არქივი / ახალი არქივი) ↑ ცენტრალურმა საარჩევნო კომისიამ საქართველოს პარლამენტის 2020 წლის 31 ოქტომბრის არჩევნები შეაჯამა. ცესკო (2020-12-03). დაარქივებულია ორიგინალიდან — 2020-12-15. ციტირების თარიღი: 20 დეკემბერი, 2020.
ედუარდის ხტუნია

ედუარდის ხტუნია (Elephantulus edwardii), არის ხტუნიასებრნის რიგის წარმომადგენელი, ის გავრცელებულია სამხრეთ აფრიკაში, თუმცა საკმაოდ ხშირად გვხვდება. მისი ბუნებრივი ჰაბიტატი ქვიანი ტერიტორიაა. ედუარდის ხტუნია არ არის სხვა ხტუნიების და თაგვების ახლო ნათესავი. ის არის ძუძუმწოვარი მტვერავი, რომელიც იკვებება ყვავილების ნექტრით, ამ დროს ყვავილების მტვერი ეწებება ედუარდის ხტუნიას ცხვირს. ↑ 1.0 1.1 Stuart, C.; Perrin, M.; FitzGibbon, C.; Griffin, M. & Smit, H. (2008). „Elephantulus edwardii“. IUCN Red List of Threatened Species. 2008.CS1-ის მხარდაჭერა: ref=harv (link)old-form url ↑ 2.0 2.1 Jiang, Jin-Qing; Xia, Xiao-Jing; Wang, Lei; Liu, Chang-Zhong (2018). „Characterization of the complete mitochondrial genome of cape elephant shrew, Elephantulus edwardii“. Mitochondrial DNA Part B. 3 (2): 738. doi:10.1080/23802359.2018.1483759. ↑ Petra Wester, "Sticky snack for sengis: The Cape rock elephant-shrew, Elephantulus edwardii (Macroscelidea), as a pollinator of the Pagoda lily, Whiteheadia bifolia (Hyacinthaceae)", Springer-Verlag, November 16, 2010. Retrieved 2019-04-11.
Among Us

Among Us (ქარ. „ჩვენ შორის“) — როლური მრავალმოთამაშიანი ვიდეო თამაში. გამოვიდა 2018 წლის 15 ივნისს. გუნდში მყოფის მოთამაშეების მიზანია იპოვონ თაღლითი და გააგდონ ის, გარდა ამისა შეასრულონ სხვადასხვა მისიები. თაღლითის (Impostor) მიზანია მოკლას ყველა და შეასრულოს მისიები. მოთამაშეები აწყობენ კენჭისყრას და იმას, ვინც ყველაზე მეტ ხმას მოაგროვებს, ატოვებინებენ ხომალდს, თუ მოხდა ისე, რომ გაგდებული ნამდვილად თაღლითი აღმოჩნდა, მოთამაშეები იმარჯვებენ. მოთამაშეები იგებენ იმ შემთხვევაში, თუ ამოიცნობენ ყველა თაღლითს. თაღლითები იგებენ იმ შემთხვევაში, თუ მათი და გუნდელების რაოდენობა გათანაბრდება, ან და გუნდელები ვერ მოახერხებენ მათ მიერ მოწყობილი არეულობისა და საბოტაჟის გამოსწორებას. ოფიციალური საიტი
ზურაბ მელიქიშვილი

ზურაბ მელიქიშვილი (დ. 15 თებერვალი, 1971, თბილისი) — ქართველი თანამდებობის პირი, იურისტი, პოლიტიკოსი, ქიმიკოსი. 1993 წელს დაამთავრა ივანე ჯავახიშვილის სახელობის თბილისის სახელმწიფო უნივერსიტეტის ქიმიის ფაკულტეტი, აგრეთვე შალვა ნუცუბიძის სახელობის თბილისის დამოუკიდებელი ინსტიტუტი „რიტორიკა“ სპეციალობით სამართალმცოდნეობა. 2008-2012 წლებში იყო საქართველოს მე-7 მოწვევის პარლამენტის წევრი პარტიული სიით, საარჩევნო ბლოკი: „ ერთიანი ნაციონალური მოძრაობა — „მეტი სარგებელი ხალხს“. 2012-2016 წლებში — საქართველოს მე-8 მოწვევის პარლამენტის წევრი პარტიული სიით, საარჩევნო ბლოკი: „ერთიანი ნაციონალური მოძრაობა — „მეტი სარგებელი ხალხს“. ზურაბ მელიქიშვილი — საქართველოს ბიოგრაფიული ლექსიკონი ზურაბ მელიქიშვილი — საქართველოს პარლამენტის ოფიციალური საიტი (მოძველებული / არქივი / ახალი არქივი)
გურამ მისაბიშვილი

გურამ მისაბიშვილი (დ. 28 მაისი, 1954, მიხა ცხაკაია, საქართველოს სსრ, სსრკ) — ქართველი პედაგოგი, პოლიტიკოსი, სოფლის მეურნეობის მუშაკი. დაამთავრა მაქსიმ გორკის სახელობის სოხუმის სახელმწიფო პედაგოგიური ინსტიტუტის ქართული ენისა და ლიტერატურის ფაკულტეტი, საქართველოს სუბტროპიკული მეურნეობის ინსტიტუტი, საქართველოს კვებისა და გადამამუშავებელი მრეწველობის ხემძღვანელ მუშაკთა გადამზადების ინსტიტუტი. 2008-2012 წლებში იყო საქართველოს მე-7 მოწვევის პარლამენტის წევრი (სენაკის მაჟორიტარი), საარჩევნო ბლოკი: „ერთიანი ნაციონალური მოძრაობა — გამარჯვებული საქართველოსთვის“. 2011-2012 წლებში იყო საქართველოს პრეზიდენტის სახელმწიფო რწმუნებული - გუბერნატორი სამეგრელო-ზემო სვანეთის მხარეში; 2012-2016 წლებში — საქართველოს მე-8 მოწვევის პარლამენტის წევრი (სენაკის მაჟორიტარი), საარჩევნო ბლოკი: „ერთიანი ნაციონალური მოძრაობა — „მეტი სარგებელი ხალხს“. 1982: მედალი „მამაცური შრომისთვის“ გურამ მისაბიშვილი — საქართველოს ბიოგრაფიული ლექსიკონი გურამ მისაბიშვილი — საქართველოს პარლამენტის ოფიციალური საიტი (მოძველებული / არქივი / ახალი არქივი)
დევი ოვაშვილი

დევი ოვაშვილი (დ. 6 დეკემბერი, 1968, ლენინგორი, ახლანდ. ახალგორი) — ქართველი ექიმი, პოლიტიკოსი. დაამთავრა თბილისის სახელმწიფო სამედიცინო ინსტიტუტი. 2008-2012 წლებში იყო საქართველოს მე-7 მოწვევის პარლამენტის წევრი (ახალგორის მაჟორიტარი), საარჩევნო ბლოკი: „ერთიანი ნაციონალური მოძრაობა — გამარჯვებული საქართველოსთვის“. დევი ოვაშვილი — საქართველოს ბიოგრაფიული ლექსიკონი დევი ოვაშვილი — საქართველოს პარლამენტის ოფიციალური საიტი (მოძველებული / არქივი / ახალი არქივი)
თამაზ პეტრიაშვილი

თამაზ პეტრიაშვილი (დ. 18 ივნისი, 1969, ახალციხე) — ქართველი იურისტი, პოლიტიკოსი. დაამთავრა საქართველოს რესპუბლიკის ჰუმანიტარულ–ტექნიკური უნივერსიტეტი. 2008-2012 წლებში იყო საქართველოს მე-7 მოწვევის პარლამენტის წევრი (ახალციხის მაჟორიტარი), საარჩევნო ბლოკი: „ერთიანი ნაციონალური მოძრაობა — გამარჯვებული საქართველოსთვის“. თამაზ პეტრიაშვილი — საქართველოს ბიოგრაფიული ლექსიკონი თამაზ პეტრიაშვილი — საქართველოს პარლამენტის ოფიციალური საიტი (მოძველებული / არქივი / ახალი არქივი)
ქალვაჟიანი

ქალვაჟიანი — ქართული ხალხური გაბაასების ჟანრის თხზულება. აგებულია ქალ-ვაჟის სამიჯნურო ხასიათის კითხვა-პასუხზე. ცნობილია „ქალვაჟიანის“ ფშაური, აჭარული, გურული, მესხურ-ჯავახური და მეგრული ვარიანტები. მაცაბერიძე, ვ., ქართული საბჭოთა ენციკლოპედია, ტ. 10, თბ., 1986. — გვ. 448. უმიკაშვილი, პ., „ხალხური სიტყვიერება“, ტ. 2, თბილისი, 1964 შანიძე, აკ., „ეკური ქალვაჟიანი“, „ლიტერატურული ძიებანი“, ტ. 11 1958 „ქალ-ვაჟის სამიჯნური მიწერ-მოწერა, ტფილისი, 1895
ქალთა მოძრაობა

ქალთა მოძრაობა — საზოგადოებრივ-პოლიტიკური მოძრაობები, რომლებიც მიმართულია ეკონომიკურ, საზოგადოებრივ, პოლიტიკურ და კულტურულ სფეროებში ქალის მამაკაცთან უფლებრივად გათანასწორებისთვის. ქალთა მოძრაობების დასაწყისი უკავშირდება საფრანგეთის რევოლუციას 1789 წელს, როდესაც შეიქმნა პირველი ქალთა კლუბები. XIX საუკუნეში ქალთა მოძრაობებმა არსებულ განათლების უფლების მოთხოვნას დაამატეს შრომის უფლების მოთხოვნა. აშშ-ში ქალები აქტიურად მონაწილეობდნენ მონობის წინააღმდეგ ბრძოლაში, გაერთიანებულ სამეფოში კი ჩარტისტულ მოძრაობასა და პურის კანონების გაუქმებისთვის ბრძოლაში. 1848-1849 წლებში რევოლუციების შედეგად საფრანგეთში, გერმანიასა და ავსტრიაში შეიქმნა ქალთა პოლიტიკური თანასწორობისთვის მებრძოლი ორგანიზაციები, ხოლო აშშ-ში 1848 წლის ივლისში ჩატარდა ქალთა უფლებების დაცვის I ყრილობა. XIX საუკუნის II ნახევრიდან ქალთა მოძრაობაში გაჩნდა პროლეტარული მიმართულება. ქალები აქტიურად მონაწილლეობდნენ პარიზის კომუნაში. ქალთა ზოგიერთი მოძრაობა მიემხრო I და II ინტერნაციონალებს. 1907 წელს შტუტგარტში გაიმართა სოციალისტ ქალთა I საერთაშორისო კონფერენცია. 1910 წელს II კონფერენციამ კოპენჰაგენში დააწესა ქალთა საერთაშორისო დღე. ომებსშორის პერიოდში ქალებმა რამდენიმე ქვეყანაში მიიღეს საარჩევნო უფლებები, მათ შორის საქართველოს დემოკრატიულ რესპუბლიკაში 1919 წელს. მეორე მსოფლიო ომის შემდეგ ქალებმა ქვეყნების უმრავლესობაში მიიღეს საარჩევნო და პოლიტიკური უფლებები. 1967 წელს გაეროს გენერალურმა ასამბლეამ მიიღო დეკლარაცია ქალთა დიკრიმინაციის ლიკვიდაციის შესახებ. ფემინიზმი ქალთა საარჩევნო უფლებები სუფრაჟისტები გენდერული თანასწორობა კობახიძე, ი., ქართული საბჭოთა ენციკლოპედია, ტ. 10, თბ., 1986. — გვ. 448.
ქალთა საერთაშორისო დემოკრატიული ფედერაცია

ქალთა საერთაშორისო დემოკრატიული ფედერაცია (ქსდფ) — ქალთა საერთაშორისო ორგანიზაცია. შეიქმნა 1945 წელს პარიზში, აქტიური იყო ცივი ომის დროს. მისი პირველი პრეზიდენტი იყო ე. კოტონი. ორგანიზაცია იყო საბჭოთა კავშირის ინტერესების გამტარი, ამიტომ აკრძალულ იქნა საფრანგეთში და მისი ოფისი გადავიდა აღმოსავლეთ ბერლინში. 1986 წელს ქსდფ-ში შედიოდა ქალთა ორგანიზაციები მსოფლიოს 117 ქვეყნიდან. გამოსცემდა ყოველკვარტალურ ჟურნალს „მსოფლიოს ქალები“. ცივი ომის დასრულების შემდეგ დაკარგა თავისი დანიშნულება, მნიშვნელობა და დამფინანსებლები. ამჟამად ფუნქციონირებს ამავე სახელით, სათაო ოფისით ბრაზილიაში. ქართული საბჭოთა ენციკლოპედია, ტ. 10, თბ., 1986. — გვ. 448-449.
იოანე ცეცე

იოანე ცეცე (დ. 1110, კონსტანტინოპოლი — გ. 1180, იქვე) — ბიზანტიელი ისტორიკოსი. მისი მამა მიხეილი იყო პროფესიით გრამატიკოსი, დედა იყო კავკასიურ-იბერიული წარმოშობისა. მიიღო საფუძვლიანი ფილოლოგიური და გრამატისტული განათლება. ერთხანს თავს ირჩენდა გრამატიკის მასწავლებლობით და ლიტერატურული მოღვაწეობით. უჩიოდა ხელმოკლეობასა და გაჭირვებას. საკუთარი შრომები მიუძღვნა იოანე II კომნენოსს, მის ძმას ისააკ კომნენოსს, მანუელ I კომნენოსს და მის ცოლს ირინეს. მისი ყველაზე ვრცელი ნაშრომია „ისტორიათა წიგნი“, ასევე მას ეკუთვნის „ალეგორიები ილიადისა და ოდისეისათვის“, „სხოლიოები ლიკოფრონის ალექსანდრასთვის“. გარდა ამისა, ავტორია რამდნეიმე კრებული კომენტარებისა. იოანე ცეცე იყო ნაკითხი, კარგად იცნობდა ჰომეროსს, პინდარეს, ჰესიოდეს, ბერძენ ტრაგიკოსებს და კომედიოგრაფებს. იოანე ცეცეს მოცემული აქვს ცნობები ქართული ტომების, კოლხეთის სამეფოს, ქუთაისისა და ოქროს საწმისის მითის შესახებ. ყაუხჩიშვილი, ს., იოანე ცეცე // ბიზანტიელი მწერლების ცნობები საქართველოს შესახებ, ტ. VII, თბილისი: მეცნიერება, 1967. — გვ. 17-39.
გერმანე III

გერმანე III — კონსტანტინოპოლის პატრიარქი 1267 წელს, წარმოშობით ლაზი. პატრიარქად დაანიშნინა მიხეილ VIII-მ მას შემდეგ, რაც კონფლიქტი მოუვიდა წინა პატრიარქთან, არსენთან. მიტროპოლიტი გერმანე კეისრის მეგობარი იყო. იყო განსწავლული და თავისუფალი აზროვნების მქონე ადამიანი, თუმცა არ იყო მჭევრმეტყველი. პატრიარქის თანამდებობა ეკავა 5 ივნისიდან 14 სექტემბრამდე. ყაუხჩიშვილი, ს., კონსტანტინეპოლის პატრიარქი გერმანე, წარმოშობით ლაზი // ბიზანტიელი მწერლების ცნობები საქართველოს შესახებ, ტ. VII, თბილისი: მეცნიერება, 1967. — გვ. 58-65.
ძნელაძე

საკუთარი სახელი ძნელაძე შეიძლება აღნიშნავდეს ერთ-ერთ შემდეგ პიროვნებათაგანს: ბორის ძნელაძე — საქართველოს კომკავშირის ერთ-ერთი დამაარსებელი გივი ძნელაძე — პოეტი დავით ძნელაძე — მსახიობი და რეჟისორი ვარლამ ძნელაძე — რევოლუციური მოძრაობის მონაწელე ვასილ ძნელაძე — ზოოტექნიკოსი ირაკლი ძნელაძე — სამხედრო მეთაური მურად ძნელაძე — მწერალი, ფოლკლორისტი რომან ძნელაძე — ქართველი მოჭიდავე შალვა ძნელაძე — ფერმწერი, გრაფიკოსი
ნიკიფორე ქსანთოპულოსი

ნიკიფორე ქსანთოპულოსი (ბერძ. Νικηφόρος Κάλλιστος Ξανθόπουλος; დ. 1256, კონსტანტინოპოლი — გ. 1335) — XIII-XIV საუკუნეების ბიზანტიელი ისტორიკოსი. მას ეკუთვნის „საეკლესიო ისტორია“, რომელიც 18 წიგნისგან შედგება და აღწერის ქრისტიანობის ისტორიას ქრისტედან 610 წლამდე. ნიკიფორე ქსანთოპულოსი აპირებდა წიგნის მიყვანას 911 წლამდე, მაგრამ ეს განზრახვა სისრულეში ვერ მოიყვანა. არსებობს ვარაუდი, რომ „საკლესიო ისტორია“ ნიკიფორე ქსანთოპულოსის ორიგინალური ნაშრომი არ არის და მან გადაამუშავა X საუკუნის ავტორი, რომელშიც თხრობა 920 წლამდე იყო მისული. „საეკლესიო ისტორიის“ წყაროებად გამოყენებულია ევსევი პამფილე, ფილონ ალექსანდრიელი, იოსებ ფლავიოსი, კლემენტი ალექსანდრიელი, იპოლიტე, ერმია სოზომენე, პრისკე პანიონელი, სოკრატე სქოლასტიკოსი, პროკოპი კესარიელი, აგათია სქოლასტიკოსი და სხვები. ნაშრომში მოცემულია ცნობები ქართლის და აბაზგების გაქრისტიანების, ანდრია მოციქულის მიერ საქართველოში ქადაგების, ევაგრე ქართველის შესახებ. ყაუხჩიშვილი, ს., ნიკიფორე ქსანთოპულოსი // ბიზანტიელი მწერლების ცნობები საქართველოს შესახებ, ტ. VII, თბილისი: მეცნიერება, 1967. — გვ. 97-118.
გურანდა ჯაბუა

გურანდა ჯაბუა (დ. 3 სექტემბერი, 1981, ზუგდიდი) — ქართველი თანამდებობის პირი, პოლიტიკოსი, დიპლომატი. დაამთავრა ივანე ჯავახიშვილის სახელობის თბილისის სახელმწიფო უნივერსიტეტი, დიპლომატიისა და საერთაშორისო ურთიერთობათა ისტორიის სპეციალობით. 2010-2012 წლებში იყო საქართველოს მე-7 მოწვევის პარლამენტის წევრი, საარჩევნო ბლოკი: „ერთიანი ნაციონალური მოძრაობა — გამარჯვებული საქართველოსთვის“. გურანდა ჯაბუა — საქართველოს პარლამენტის ოფიციალური საიტი (მოძველებული / არქივი / ახალი არქივი) გურანდა ჯაბუა — საქართველოს ბიოგრაფიული ლექსიკონი